CELEX: 32013D0687
Language: lt
Date: 1385424000000
Title: 2013/687/ES: 2013 m. lapkričio 26 d. Komisijos sprendimas dėl Graikijos Respublikos pateikto Europos Parlamento ir Tarybos direktyvos 2010/75/ES dėl pramoninių išmetamų teršalų 32 straipsnyje nurodyto pereinamojo laikotarpio nacionalinio plano (pranešta dokumentu Nr. C(2013) 8133)

28.11.2013   
            
            
               LT
            
            
               Europos Sąjungos oficialusis leidinys
            
            
               L 317/35
            
         KOMISIJOS SPRENDIMAS
   2013 m. lapkričio 26 d.
   dėl Graikijos Respublikos pateikto Europos Parlamento ir Tarybos direktyvos 2010/75/ES dėl pramoninių išmetamų teršalų 32 straipsnyje nurodyto pereinamojo laikotarpio nacionalinio plano
   (pranešta dokumentu Nr. C(2013) 8133)
   (Tekstas autentiškas tik graikų kalba)
   (2013/687/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. lapkričio 24 d. Europos Parlamento ir Tarybos direktyvą 2010/75/ES dėl pramoninių išmetamų teršalų (taršos integruotos prevencijos ir kontrolės) (1), ypač į jos 32 straipsnio 5 dalies antrą pastraipą,
   kadangi:
   
               (1)
            
            
               pagal Direktyvos 2010/75/ES 32 straipsnio 5 dalies pirmą pastraipą 2012 m. gruodžio 19 d. (2) Graikijos Respublika pateikė Komisijai savo pereinamojo laikotarpio nacionalinį planą (PLNP);
            
         
               (2)
            
            
               vertindama PLNP išsamumą, Komisija nustatė, kad trūksta informacijos apie pirmojo leidimo išdavimo keliems įrenginiams datą. Todėl 2013 m. birželio 11 d. raštu (3) Komisija paprašė Graikijos valdžios institucijų pateikti trūkstamą informaciją ir paaiškinimą dėl vieno kurą deginančio įrenginio bendros nominalios šiluminės galios;
            
         
               (3)
            
            
               2013 m. birželio 25 d. raštu (4) Graikijos Respublika Komisijai pateikė papildomą informaciją;
            
         
               (4)
            
            
               toliau vertindama PLNP ir pateiktą papildomą informaciją, Komisija 2013 m. liepos 8 d. išsiuntė antrą raštą (5), kuriuo dar kartą paprašė informacijos apie pirmojo leidimo išdavimo keliems įrenginiams datą ir paprašė pateikti paaiškinimą dėl vienam įrenginiui taikomos nukrypti leidžiančios nuostatos, nurodytos 2012 m. vasario 10 d. Komisijos įgyvendinimo sprendimo 2012/115/ES, kuriuo nustatomos taisyklės, susijusios su Europos Parlamento ir Tarybos direktyvoje 2010/75/ES dėl pramoninių išmetamų teršalų nurodytais pereinamojo laikotarpio nacionaliniais planais (6), priedo C priedėlio C1 lentelės 4 pastaboje;
            
         
               (5)
            
            
               2013 m. liepos 30 d. raštu (7) Graikijos Respublika pateikė prašomą papildomą informaciją ir paaiškinimus pagal Įgyvendinimo sprendimą 2012/115/ES;
            
         
               (6)
            
            
               todėl Komisija įvertino PLNP pagal Direktyvos 2010/75/ES 32 straipsnio 1, 3 bei 4 dalis ir Įgyvendinimo sprendimą 2012/115/ES;
            
         
               (7)
            
            
               visų pirma, Komisija tikrino duomenų, prielaidų ir skaičiavimų, naudotų kiekvieno kurą deginančio įrenginio, kuriam taikomas PLNP, išmetamų teršalų daliai PLNP numatytuose išmetamųjų teršalų ribiniuose kiekiuose nustatyti, nuoseklumą ir teisingumą ir išanalizavo, ar jame pateikti tikslai ir su jais susiję rodikliai, priemonės ir tvarkaraštis tiems tikslams pasiekti ir stebėsenos mechanizmas būsimai atitikčiai vertinti;
            
         
               (8)
            
            
               Komisija nustatė, kad 2016 ir 2019 m. ribiniai išmetamųjų teršalų kiekiai buvo apskaičiuoti naudojant tinkamus duomenis ir formules ir kad skaičiavimai teisingi. Graikijos Respublika pateikė pakankamai informacijos apie siekiant neviršyti išmetamųjų teršalų ribinių kiekių vykdysimas priemones, stebėseną ir Komisijai teiksimas ataskaitas apie PLNP įgyvendinimą;
            
         
               (9)
            
            
               be to, dėl pateiktos papildomos informacijos Komisija įsitikinusi, kad Graikijos valdžios institucijos atsižvelgė į Direktyvos 2010/75/ES 32 straipsnio 1, 3 bei 4 dalyse ir Įgyvendinimo sprendime 2012/115/ES išdėstytas nuostatas;
            
         
               (10)
            
            
               Komisija mano, kad įgyvendinant PLNP neturėtų būti pažeisti kiti taikomi nacionalinės ir Sąjungos teisės aktai. Visų pirma, nustačiusi atskirų leidimų kurą deginantiems įrenginiams, kuriems taikomas PLNP, sąlygas Graikijos Respublika įsipareigoja užtikrinti, kad nebūtų pažeista atitiktis reikalavimams, inter alia, nustatytiems Direktyva 2010/75/ES, 2008 m. gegužės 21 d. Europos Parlamento ir Tarybos direktyva 2008/50/EB dėl aplinkos oro kokybės ir švaresnio oro Europoje (8) ir 2001 m. spalio 23 d. Europos Parlamento ir Tarybos direktyva 2001/81/EB dėl tam tikrų atmosferos teršalų išmetimo nacionalinių ribų (9);
            
         
               (11)
            
            
               pagal Direktyvos 2010/75/ES 32 straipsnio 6 dalį Graikijos Respublika turi informuoti Komisiją apie bet kuriuos tolesnius PLNP pakeitimus. Komisija turėtų įvertinti, ar tie pakeitimai atitinka Direktyvos 2010/75/ES 32 straipsnio 1, 3 bei 4 dalių ir Įgyvendinimo sprendimo 2012/115/ES nuostatas,
            
         PRIĖMĖ ŠĮ SPRENDIMĄ:
   1 straipsnis
   1.   Remiantis Direktyvos 2010/75/ES 32 straipsnio 1, 3 bei 4 dalimis ir Įgyvendinimo sprendimu 2012/115/ES, neprieštaraujama pereinamojo laikotarpio nacionaliniam planui (PLNP), kurį pagal Direktyvos 2010/75/ES 32 straipsnio 5 dalį Graikijos Respublika pateikė Komisijai 2012 m. gruodžio 19 d. ir kuris iš dalies pakeistas atsižvelgiant į 2013 m. birželio 25 d. ir 2013 m. liepos 30 d. atsiųstą papildomą informaciją (10).
   2.   Įrenginių, kuriems taikomas PLNP, pavadinimai, įrenginių išmetami teršalai, dėl kurių jiems taikomas planas, ir taikytini ribiniai išmetamųjų teršalų kiekiai nurodyti šio sprendimo priede.
   3.   Graikijos valdžios institucijų įgyvendinamas pereinamojo laikotarpio nacionalinis planas neatleidžia Graikijos Respublikos nuo prievolės laikytis Direktyvos 2010/75/ES nuostatų dėl atskirų kurą deginančių įrenginių, kuriems taikomas planas, išmetamų teršalų ir kitų susijusių Europos Sąjungos aplinkos teisės aktų.
   2 straipsnis
   Komisija įvertina, ar bet kurie tolesni PLNP pakeitimai, apie kuriuos praneš Graikijos Respublika, atitinka Direktyvos 2010/75/ES 32 straipsnio 1, 3 bei 4 dalių ir Įgyvendinimo sprendimo 2012/115/ES nuostatas.
   3 straipsnis
   Šis sprendimas skirtas Graikijos Respublikai.
   
      Priimta Briuselyje 2013 m. lapkričio 26 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 334, 2010 12 17, p. 17.
   
      (2)  Graikijos Respublikos pranešimas elektroniniu paštu gautas 2012 m. gruodžio 19 d. ir Europos Komisijos užregistruotas ta pačia data, registracijos numeris Ares(2012)1526291.
   
      (3)  Ares(2013)1981975.
   
      (4)  Ares(2013)2480530.
   
      (5)  Ares(2013)2586817.
   
      (6)  OL L 52, 2012 2 24, p. 12.
   
      (7)  Ares(2013)2847956.
   
      (8)  OL L 152, 2008 6 11, p. 1.
   
      (9)  OL L 309, 2001 11 27, p. 22.
   
      (10)  Konsoliduotą PLNP redakciją Komisija užregistravo 2013 m. rugpjūčio 7 d., registracijos numeris Ares(2013)2847956.
   
      PRIEDAS
      
         Į PLNP įtrauktų įrenginių sąrašas
      
      
                  Numeris
               
               
                  Įrenginio pavadinimas
               
               
                  Bendra nominali šiluminė galia 2010 12 31 (MW)
               
               
                  Teršalai, kuriems taikomas PLNP
               
            
                  SO2
                  
               
               
                  NOx
                  
               
               
                  Dulkės
               
            
                  1
               
               
                  Megalopolis 3
               
               
                  839
               
               
                  √
               
               
                  √
               
               
                  √
               
            
                  2
               
               
                  Megalopolis 4
               
               
                  822
               
               
                  √
               
               
                  √
               
               
                  √
               
            
                  3
               
               
                  Meliti 1
               
               
                  796
               
               
                  √
               
               
                  √
               
               
                  √
               
            
                  4
               
               
                  Agios Dimitrios 1-2
               
               
                  1 524
               
               
                  √
               
               
                  √
               
               
                  √
               
            
                  5
               
               
                  Agios Dimitrios 3-4
               
               
                  1 574
               
               
                  √
               
               
                  √
               
               
                  √
               
            
                  6
               
               
                  Agios Dimitrios 5
               
               
                  892
               
               
                  √
               
               
                  √
               
               
                  √
               
            
                  7
               
               
                  Kardia 3
               
               
                  812
               
               
                  √
               
               
                  √
               
               
                  √
               
            
                  8
               
               
                  Kardia 4
               
               
                  812
               
               
                  √
               
               
                  √
               
               
                  √
               
            
         
      
         Ribiniai išmetamųjų teršalų kiekiai
      
      
                  (tonomis)
               
            
                   
               
               
                  2016 m.
               
               
                  2017 m.
               
               
                  2018 m.
               
               
                  2019 m.
               
               
                  2020 1 1–6 30
               
            
                  SO2
                  
               
               
                  42 915
               
               
                  35 763
               
               
                  28 611
               
               
                  21 459
               
               
                  10 730
               
            
                  NOx
                  
               
               
                  21 459
               
               
                  21 459
               
               
                  21 459
               
               
                  21 459
               
               
                  10 730
               
            
                  Dulkės
               
               
                  8 493
               
               
                  6 378
               
               
                  4 262
               
               
                  2 147
               
               
                  1 074